Чистачка пострада при късо съединение – Труд
Късо съединение в контакт е подпалило работната престилка на чистачка и е довело до обгаряния по гърба и ръката на 37-годишната жена, която работела в „Социално подпомагане” в град Цар Калоян, Разградско.
Трудовата злополука е станала към 8,45 часа в сряда. Тогава служителката по хигиената почиствала бюро. От контакт, в който имало включен разклонител, станало късо съединение и пламнала дрехата на жената. Колегите й веднага алармирали тел. 112, а пострадалата е откарана в болницата в Разград.
Първоначално е съобщено, че има опасност за живота й, а в четвъртък , че е стабилизирана.
За случая е уведомена трудовата инспекция, както и прокуратурата.